title: Vykonávacie nariadenie Komisie (EÚ) č. 1351/2011 z  20. decembra 2011 , ktorým sa mení a dopĺňa nariadenie Rady (ES) č. 747/2001, pokiaľ ide o pozastavenie colných kvót Únie a referenčné množstvá na určité poľnohospodárske produkty s pôvodom na Západnom brehu a v pásme Gazy

text:
               21.12.2011

               SK

               Úradný vestník Európskej únie

               L 338/29

         VYKONÁVACIE NARIADENIE KOMISIE (EÚ) č. 1351/2011
   z 20. decembra 2011,
   ktorým sa mení a dopĺňa nariadenie Rady (ES) č. 747/2001, pokiaľ ide o pozastavenie colných kvót Únie a referenčné množstvá na určité poľnohospodárske produkty s pôvodom na Západnom brehu a v pásme Gazy
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 747/2001 z 9. apríla 2001 ustanovujúce správu colných kvót a referenčných množstiev Spoločenstva pre výrobky spĺňajúce požiadavky pre preferencie na základe dohôd s určitými krajinami Stredomoria a rušiace nariadenia (ES) č. 1981/94 a (ES) č. 934/95 (1), a najmä na jeho článok 5 ods. 1 písm. b),
   keďže:

               (1)

               Bola uzavretá Dohoda vo forme výmeny listov medzi Európskou úniou na jednej strane a orgánmi Palestínskej samosprávy Západného brehu Jordánu a pásma Gazy na strane druhej, ktorou sa ustanovuje ďalšia liberalizácia v oblasti obchodu s poľnohospodárskymi výrobkami, spracovanými poľnohospodárskymi výrobkami, rybami a produktmi rybného hospodárstva a ktorou sa mení a dopĺňa Európsko-stredomorská dočasná dohoda o pridružení v obchode a spolupráci medzi Európskym spoločenstvom na jednej strane a Organizáciou pre oslobodenie Palestíny (OOP) v prospech orgánov Palestínskej samosprávy Západného brehu Jordánu a pásma Gazy na strane druhej (2) (ďalej len „dohoda“). Táto dohoda bola schválená v mene Únie rozhodnutím 2011/824/EÚ (3).

               (2)

               V dohode sa počnúc dátumom jej nadobudnutia platnosti ustanovuje desaťročné obdobie pre rozšírené colné úľavy uplatniteľné na dovoz neobmedzeného množstva výrobkov s pôvodom na Západnom brehu a v pásme Gazy do Európskej únie. V dohode sa okrem toho predpokladá ďalšie možné rozšírenie colných úľav v závislosti od budúceho hospodárskeho rozvoja na Západnom brehu a v pásme Gazy.

               (3)

               Keďže v dohode sa ustanovuje ďalšia liberalizácia v oblasti obchodu s poľnohospodárskymi výrobkami, spracovanými poľnohospodárskymi výrobkami, rybami a produktmi rybného hospodárstva, je potrebné počas obdobia uplatňovania uvedenej dohody pozastaviť uplatňovanie colných kvót a referenčných množstiev ustanovených v prílohe VIII k nariadeniu (ES) č. 747/2001, pokiaľ ide o výrobky s pôvodom na Západnom brehu a v pásme Gazy.

               (4)

               Nariadenie Rady (EHS) č. 4088/87 z 21. decembra 1987 stanovujúce podmienky pre uplatňovanie preferenčných ciel na dovozy určitých kvetov pochádzajúcich z Cypru, Izraela, Jordánska, Maroka, Západného brehu a pásma Gazy (4) sa zrušilo nariadením Rady (ES) č. 1234/2007 (5).

               (5)

               Nariadenie Komisie (EHS) č. 700/88 zo 17. marca 1988, ktorým sa stanovujú podrobné vykonávacie pravidlá pre režim dovozu niektorých kvetinových produktov pochádzajúcich z Cypru, Izraela, Jordánska, Maroka a zo Západného brehu a z pásma Gazy do Spoločenstva (6), sa zrušilo nariadením Komisie (ES) č. 1227/2006 (7).

               (6)

               V dôsledku uvedených zrušení sa článok 2 nariadenia (ES) č. 747/2001, v ktorom sa ustanovuje neoprávnenosť uplatňovania colných úľav pre čerstvé rezané kvety a puky kvetov, ak neboli dodržané cenové podmienky ustanovené nariadením (EHS) č. 4088/87, stal nadbytočný, a teda by sa mal zrušiť.

               (7)

               Nariadenie (ES) č. 747/2001 by sa preto malo zodpovedajúcim spôsobom zmeniť a doplniť.

               (8)

               Keďže daná dohoda nadobúda platnosť 1. januára 2012, toto nariadenie by sa malo uplatňovať od uvedeného dátumu.

               (9)

               Opatrenia stanovené v tomto nariadení sú v súlade so stanoviskom Výboru pre colný kódex,

         PRIJALA TOTO NARIADENIE:
   Článok 1
   Nariadenie (ES) č. 747/2001 sa mení a dopĺňa takto:

               1.

               Vkladá sa tento článok 1a:
               „Článok 1a
               Pozastavenie uplatňovania colných kvót a referenčných množstiev na výrobky s pôvodom na Západnom brehu a v pásme Gazy
               Uplatňovanie colných kvót a referenčných množstiev ustanovených v prílohe VIII na výrobky s pôvodom na Západnom brehu a v pásme Gazy sa dočasne pozastavuje na desaťročné obdobie od 1. januára 2012.
               V závislosti od budúceho hospodárskeho rozvoja na Západnom brehu a v pásme Gazy sa však môže zvážiť prípadné predĺženie dodatočného obdobia najneskôr rok pred uplynutím desaťročného obdobia, ako sa ustanovuje v danej dohode vo forme výmeny listov, ktorú Rada schválila v mene Únie rozhodnutím 2011/824/EU (8).

               2.

               Článok 2 sa zrušuje.

         Článok 2
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
   Uplatňuje sa od 1. januára 2012.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 20. decembra 2011

            Za Komisiu

            predseda

         José Manuel BARROSO

      (1)  Ú. v. ES L 109, 19.4.2001, s. 2.

      (2)  Ú. v. EÚ L 328, 10.12.2011, s. 5.

      (3)  Ú. v. EÚ L 328, 10.12.2011, s. 2.

      (4)  Ú. v. ES L 382, 31.12.1987, s. 22.

      (5)  Ú. v. EÚ L 299, 16.11.2007, s. 1.

      (6)  Ú. v. ES L 72, 18.3.1988, s. 16.

      (7)  Ú. v. EÚ L 222, 15.8.2006, s. 4.

      (8)  Ú. v. EÚ L 328, 10.12.2011, s. 2.“


title: Vykonávacie nariadenie Komisie (EÚ) č. 1024/2014 z  26. septembra 2014 , ktorým sa stanovuje prideľovací koeficient, ktorý sa má uplatňovať na množstvá, na ktoré sa vzťahujú žiadosti o dovozné licencie podané od 8. do 14. septembra 2014 v rámci colných kvót otvorených nariadením (ES) č. 891/2009 a vykonávacím nariadením (EÚ) č. 170/2013 v sektore cukru, a ktorým sa pozastavuje podávanie žiadostí o tieto licencie

text:
               27.9.2014

               SK

               Úradný vestník Európskej únie

               L 283/44

         VYKONÁVACIE NARIADENIE KOMISIE (EÚ) č. 1024/2014
   z 26. septembra 2014,
   ktorým sa stanovuje prideľovací koeficient, ktorý sa má uplatňovať na množstvá, na ktoré sa vzťahujú žiadosti o dovozné licencie podané od 8. do 14. septembra 2014 v rámci colných kvót otvorených nariadením (ES) č. 891/2009 a vykonávacím nariadením (EÚ) č. 170/2013 v sektore cukru, a ktorým sa pozastavuje podávanie žiadostí o tieto licencie
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami, a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1), a najmä na jeho článok 188 ods. 1 a 3,
   keďže:

               (1)

               Nariadením Komisie (ES) č. 891/2009 (2) a vykonávacím nariadením Komisie (EÚ) č. 170/2013 (3) sa otvorili ročné colné kvóty na dovoz výrobkov v sektore cukru.

               (2)

               Množstvá, na ktoré sa vzťahujú žiadosti o dovozné licencie podané od 8. do 14. septembra 2014 na čiastkové obdobie od 1. do 31. októbra 2014, prevyšujú v prípade poradového čísla 09.4321 množstvá, ktoré sú k dispozícii. Malo by sa teda určiť, v akom rozsahu sa môžu dovozné licencie vydávať, a to stanovením prideľovacieho koeficientu, ktorý sa má uplatniť na požadované množstvá a ktorý sa vypočíta v súlade s článkom 7 ods. 2 nariadenia Komisie (ES) č. 1301/2006 (4). Podávanie ďalších žiadostí v prípade tohto poradového čísla by sa malo až do konca obdobia kvóty pozastaviť.

               (3)

               Množstvá, na ktoré sa vzťahujú žiadosti o dovozné licencie podané od 8. do 14. septembra 2014 na čiastkové obdobie od 1. do 31. októbra 2014, zodpovedajú v prípade poradového čísla 09.4367 množstvám, ktoré sú k dispozícii. Podávanie ďalších žiadostí by sa v prípade tohto poradového čísla malo až do konca obdobia kvóty pozastaviť.

               (4)

               S cieľom zaistiť účinnosť opatrenia by toto nariadenie malo nadobudnúť účinnosť v deň jeho uverejnenia v Úradnom vestníku Európskej únie,

         PRIJALA TOTO NARIADENIE:
   Článok 1
   1.   Na množstvá, na ktoré sa vzťahujú žiadosti o dovozné licencie podľa nariadenia (ES) č. 891/2009 a vykonávacieho nariadenia (EÚ) č. 170/2013 od 8. do 14. septembra 2014, sa uplatňujú prideľovacie koeficienty uvedené v prílohe k tomuto nariadeniu.
   2.   Podávanie ďalších žiadostí o dovozné licencie sa v prípade poradových čísel uvedených v prílohe až do konca obdobia platnosti kvóty 2014/2015 pozastavuje.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 26. septembra 2014

            Za Komisiu

            v mene predsedu

         Jerzy PLEWA

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 347, 20.12.2013, s. 671.

      (2)  Nariadenie Komisie (ES) č. 891/2009 z 25. septembra 2009, ktorým sa otvárajú colné kvóty Spoločenstva v sektore cukru a zabezpečuje ich správa (Ú. v. EÚ L 254, 26.9.2009, s. 82).

      (3)  Vykonávacie nariadenie Komisie (EÚ) č. 170/2013 z 25. februára 2013, ktorým sa ustanovujú prechodné opatrenia v sektore cukru z dôvodu pristúpenia Chorvátska (Ú. v. EÚ L 55, 27.2.2013, s. 1).

      (4)  Nariadenie Komisie (ES) č. 1301/2006 z 31. augusta 2006, ktorým sa ustanovujú všeobecné pravidlá pre správu dovozných colných kvót pre poľnohospodárske produkty spravovaných prostredníctvom systému dovozných licencií (Ú. v. EÚ L 238, 1.9.2006, s. 13).

      PRÍLOHA
      „Koncesný cukor CXL“
      Obdobie kvóty 2014/2015
      Žiadosti podané od 8. do 14. septembra 2014

                  Poradové číslo

                  Krajina

                  Prideľovací koeficient (%)

                  Ďalšie žiadosti

                  09.4317

                  Austrália

                  —

                  —

                  09.4318

                  Brazília

                  —

                  —

                  09.4319

                  Kuba

                  —

                  —

                  09.4320

                  Všetky tretie krajiny

                  —

                  —

                  09.4321

                  India

                  33,311125

                  pozastavené

      „Cukor z Balkánu“
      Obdobie kvóty 2014/2015
      Žiadosti podané od 8. do 14. septembra 2014

                  Poradové číslo

                  Krajina

                  Prideľovací koeficient (%)

                  Ďalšie žiadosti

                  09.4324

                  Albánsko

                  —

                  —

                  09.4325

                  Bosna a Hercegovina

                  —

                  —

                  09.4326

                  Srbsko

                  —

                  —

                  09.4327

                  bývalá Juhoslovanská republika Macedónsko

                  —

                  —

      Prechodné opatrenia, „Mimoriadne dovezený cukor“ a „Cukor dovezený na priemyselné spracovanie“
      Obdobie kvóty 2014/2015
      Žiadosti podané od 8. do 14. septembra 2014

                  Poradové číslo

                  Druh

                  Prideľovací koeficient (%)

                  Ďalšie žiadosti

                  09.4367

                  Prechodné opatrenia (Chorvátsko)

                  —

                  pozastavené

                  09.4380

                  Mimoriadny dovoz

                  —

                  —

                  09.4390

                  Cukor dovezený na priemyselné spracovanie

                  —

                  —


title: Vykonávacie nariadenie Komisie (EÚ) č. 484/2012 zo 7. júna 2012 , ktorým sa stanovuje maximálna výška pomoci na súkromné skladovanie olivového oleja v rámci verejnej súťaže vyhlásenej vykonávacím nariadením (EÚ) č. 430/2012

text:
               8.6.2012

               SK

               Úradný vestník Európskej únie

               L 148/22

         VYKONÁVACIE NARIADENIE KOMISIE (EÚ) č. 484/2012
   zo 7. júna 2012,
   ktorým sa stanovuje maximálna výška pomoci na súkromné skladovanie olivového oleja v rámci verejnej súťaže vyhlásenej vykonávacím nariadením (EÚ) č. 430/2012
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1), a najmä na jeho článok 43 písm. d) v spojení s jeho článkom 4,
   keďže:

               (1)

               Vo vykonávacom nariadení Komisie (EÚ) č. 430/2012 z 22. mája 2012, ktorým sa vyhlasuje verejná súťaž na poskytnutie pomoci na súkromné skladovanie olivového oleja (2), sa ustanovujú dve čiastkové obdobia na predkladanie ponúk.

               (2)

               V súlade s článkom 13 ods. 1 nariadenia Komisie (ES) č. 826/2008 z 20. augusta 2008, ktorým sa ustanovujú všeobecné pravidlá poskytovania pomoci Spoločenstva na súkromné skladovanie niektorých poľnohospodárskych produktov (3), Komisia na základe ponúk oznámených členskými štátmi buď stanoví, alebo nestanoví maximálnu výšku pomoci.

               (3)

               Na základe ponúk predložených v rámci prvej čiastkovej verejnej súťaže je vhodné stanoviť maximálnu výšku pomoci na súkromné skladovanie olivového oleja na čiastkové obdobie na predkladanie ponúk, ktoré sa končí 5. júna 2012.

               (4)

               S cieľom vyslať trhu rýchly signál a zaistiť účinné riadenie opatrenia by toto nariadenie malo nadobudnúť účinnosť dňom jeho uverejnenia v Úradnom vestníku Európskej únie.

               (5)

               Riadiaci výbor pre spoločnú organizáciu poľnohospodárskych trhov nedoručil stanovisko v lehote, ktorú stanovil predseda výboru,

         PRIJALA TOTO NARIADENIE:
   Článok 1
   Na čiastkové obdobie na predkladanie ponúk, ktoré sa končí 5. júna 2012 v rámci verejnej súťaže vyhlásenej vykonávacím nariadením (EÚ) č. 430/2012, sa maximálna výška pomoci na olivový olej stanovuje v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 7. júna 2012

            Za Komisiu v mene predsedu

         José Manuel SILVA RODRÍGUEZ

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 299, 16.11.2007, s. 1.

      (2)  Ú. v. EÚ L 132, 23.5.2012, s. 13.

      (3)  Ú. v. EÚ L 223, 21.8.2008, s. 3.

      PRÍLOHA

                  Produkt

                  Maximálna výška pomoci
                  (EUR/t/deň)

                  Extra panenský olivový olej

                  0,65

                  Panenský olivový olej

                  0,65